text: ЗАМ. МИНИСТЪР АЛ. МАНОЛЕВ: ДО 200 ХИЛ. ЛВ. БЕЗВЪЗМЕЗДНО ФИНАНСИРАНЕ МОГАТ ДА ПОЛЗВАТ СТАРТИРАЩИ ПРЕДПРИЯТИЯ - ПИРИНСКО
  Повече от 350 проекта ще бъдат финансирани по процедура "Насърчаване на предприемачеството" на Оперативна програма "Иновации и конкурентоспособност", а безвъзмездната помощ за всеки един от тях ще бъде до 200 хил. лв.
  Това съобщи заместник-министърът на икономиката Александър Манолев в рамките на информационните дни по процедурата в Пловдив.
  В събитието участие взеха и заместник-кмета на Пловдив Розалин Петков и заместник-областния управител Петър Петров.
  "Това е една от най-очакваните процедури за стартиращи компании, със значителен финансов ресурс от 67 млн. лв., а по нея ще могат да кандидатстват стартъпи в редица области на действие, които са създадени след 31 декември 2016 г.", обясни зам.-министър Манолев. По думите му интересът към схемата е сериозен като през последната година активно са обсъждани с бизнеса всички изисквания по нея, за да бъде максимално полезна за българските стартъпи. "Надявам се и тези проекти да бъдат устойчиви – това наистина да бъде стимул за създаване на конкурентни български предприятия, които да генерират растеж", подчерта Александър Манолев. По думите му очакванията на експертите са в рамките на кандидатстването да получат над 2 хил. проектни предложения. "Очаквам прогнозата на експертите да е вярна, защото колкото повече са проектите, толкова по-високо ще е и качеството на спечелилите финансиране", каза още той.
  Зам. министър ,Ал. Манолев: До, 200 хил. лв. безвъзмездно, финансиране ,могат, да ,ползват стартиращи предприятия